CELEX: 31982L0877
Language: el
Date: 1982-12-21 00:00:00
Title: Οδηγία 82/877/EOK του Συμβουλίου της 21ης Δεκεμβρίου 1982 περί τροποποιήσεως της οδηγίας 72/464/EOK περί των φόρων, πλήν των φόρων κύκλου εργασιών, οι οποίοι επιβαρύνουν των κατανάλωση των επεξεργασμένων καπνών

Avis juridique important

|

31982L0877

Οδηγία 82/877/EOK του Συμβουλίου της 21ης Δεκεμβρίου 1982 περί τροποποιήσεως της οδηγίας 72/464/EOK περί των φόρων, πλήν των φόρων κύκλου εργασιών, οι οποίοι επιβαρύνουν των κατανάλωση των επεξεργασμένων καπνών  

Επίσημη Εφημερίδα αριθ. L 369 της 29/12/1982 σ. 0036 - 0036 Ισπανική ειδική έκδοση: Κεφάλαιο 09 τόμος 1 σ. 0134  Πορτογαλική ειδική έκδοση : Κεφάλαιο 09 τόμος 1 σ. 0134 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  περί τροποποιήσεως της οδηγίας 72/464/ΕΟΚ περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών  (82/877/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 99 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, σύμφωνα με την οδηγία 72/464/ΕΟΚ (4), όπως τροποποιήθηκε τελευταία από την οδηγία 82/2/ΕΟΚ (5), η μετάβαση από το ένα στάδιο εναρμόνισης στο επόμενο, αποφασίζεται από το Συμβούλιο μετά από πρόταση της Επιτροπής·  ότι το δεύτερο στάδιο εναρμόνισης, που καθιερώθηκε με την οδηγία 77/805/ΕΟΚ (6), λήγει στις 31 Δεκεμβρίου 1982·  ότι τα ειδικά κριτήρια που εφαρμόζονται κατά τη διάρκεια του τρίτου σταδίου αποτελούν αντικείμενο πρότασης οδηγίας εκ μέρους της Επιτροπής (7)·  ότι η γνώμη της Οικονομικής και Κοινωνικής Επιτροπής δόθηκε στις 25 Φεβρουαρίου 1981 (8) και ότι η γνώμη του Ευρωπαϊκού Κοινοβουλίου δεν δόθηκε ακόμη·  ότι υπό αυτές τις περιστάσεις, αποδεικνύεται και πάλι αναγκαία μία αρκετά μεγάλη παράταση του δεύτερου σταδίου, για να επιτρέψει στο Ευρωπαϊκό Κοινοβούλιο να εκφράσει τη γνώμη του και στο Συμβούλιο να αποφασίσει για τις λεπτομέρειες εφαρμογής ενός τρίτου σταδίου εναρμόνισης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 10α παράγραφος 1 της οδηγίας 72/464/ΕΟΚ, η ημερομηνία της «31 Δεκεμβρίου 1982» αντικαθίσταται από την ημερομηνία της «31 Δεκεμβρίου 1983».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. C 310 της 27. 11. 1982, σ. 5.  (2) Γνώμη που διατυπώθηκε στις 17 Δεκεμβρίου 1982 (δεν έχει ακόμα δημοσιευθεί στην Επίσημη Εφημερίδα).  (3) Γνώμη που διατυπώθηκε στις 15 Δεκεμβρίου 1982 (δεν έχει ακόμα δημοσιευθεί στην Επίσημη Εφημερίδα).  (4) ΕΕ αριθ. L 303 της 31. 12. 1972, σ. 1.  (5) ΕΕ αριθ. L 5 της 9. 1. 1982, σ. 11.  (6) ΕΕ αριθ. L 338 της 20. 12. 1977, σ. 22.  (7) ΕΕ αριθ. C 264 της 11. 10. 1980, σ. 6.  (8) ΕΕ αριθ. C 138 της 9. 6. 1981, σ. 47.